ai4bharat/Pralekha huggingface dataset:
নির্বাচনকমিশন
২০২২-২৩ সময়কালে অ্যাসোসিয়েশন অফ এশিয়ান ইলেকশন অথরিটিজ -এর নেতৃত্ব দেওয়ার জন্য ভারতকে নির্বাচিত করা হয়েছে
নয়াদিল্লী, ১১ মে, ২০২২
অ্যাসোসিয়েশন অফ এশিয়ান ইলেকশন অথরিটিজ -র ২০২২-২৩ সময়কালে ভারতকে নেতৃত্ব দেওয়ার জন্য সর্বসম্মতভাবে নির্বাচিত করা হয়েছে। ফিলিপিন্সের ম্যানিলায় এএইএ-এর পরিচালন পর্ষদ ও সাধারণ সভার বৈঠকে এই সিদ্ধান্ত নেওয়া হয়। রাশিয়া, উজবেকিস্তান, শ্রীলঙ্কা, মালদ্বীপ, তাইওয়ান ও ফিলিপিন্স পরিচালন পর্ষদের নতুন সদস্য হিসেবে যুক্ত হয়েছে।
সাধারণ সভা ও পরিচালন পর্ষদের বৈঠকে তিন সদস্যের ভারতীয় দলের নেতৃত্ব দেন উপনির্বাচন কমিশনার শ্রী নীতেশ ব্যাস। তাঁর সঙ্গে মনিপুরের মুখ্য নির্বাচনী আধিকারিক শ্রী রাজেশ অগ্রওয়াল এবং রাজস্থানের মুখ্য নির্বাচনী আধিকারিক শ্রী প্রবীন গুপ্তা পরিচালন পর্ষদের বৈঠকে অংশগ্রহণ করেন। বৈঠকে ২০২২-২৩ সময়কালে সংগঠনের বিভিন্ন কর্মসূচির বাস্তবায়নের পরিকল্পনা নিয়ে আলোচনা হয়। এছাড়াও ২০২৩-২৪ সময়কালে বিভিন্ন পরিকল্পনার রূপরেখা তৈরি নিয়ে সদস্যরা মতবিনিময় করেন। ভারত বৈঠকে ‘নির্বাচনে লিঙ্গ বৈষম্য প্রসঙ্গ’ নিয়ে আলোচনা করেছে। নির্বাচনে সকলের অংশগ্রহণ নিশ্চিত করতে নির্বাচনী ও রাজনৈতিক প্রক্রিয়ায় যেসব রাজনৈতিক-সামাজিক বাধা রয়েছে সেগুলি দূর করতে ভারতে কি কি ব্যবস্থা নেওয়া হয়েছে তা নিয়ে বিস্তারিত তথ্য জানানো হয়।
এএইএ এশিয়া মহাদেশে নিরপেক্ষভাবে নির্বাচন আয়োজনের বিভিন্ন অভিজ্ঞতা নানা দেশের নির্বাচন আয়োজক সংস্থার সঙ্গে আলোচনা করে। বৈঠকে গণতন্ত্র ও প্রশাসনকে সাহায্য করার জন্য অবাধ ও স্বচ্ছ নির্বাচনী প্রক্রিয়া নিশ্চিত করতে বিভিন্ন সিদ্ধান্ত নেওয়া হয়। এএইএ-এর আধিকারিকরা ইন্ডিয়া ইন্টারন্যাশনাল ইন্সটিটিউট ফর ডেমোক্রেসি অ্যান্ড ইলেকশন ম্যানেজমেন্ট -এর বিভিন্ন কর্মসূচিতে অংশগ্রহণ করে। ২০১৯ সাল থেকে এ পর্যন্ত এএইএ-এর সদস্য সংস্থাগুলির ২৫০ জন আধিকারিক আইআইআইডিএএম-এর বিভিন্ন কর্মসূচিতে অংশগ্রহণ করেছে। ২০২১-২২ সময়কালে বাংলাদেশ নির্বাচন কমিশনের ৫০ জন আধিকারিক এখান থেকে প্রশিক্ষণ গ্রহণ করেন।
ভারতের নির্বাচন কমিশন আয়োজিত ইন্টারন্যাশনাল ইলেকশন ভিজিটার্স প্রোগ্রামে  এএইএ-এর প্রতিনিধিরা নিয়মিত অংশগ্রহণ করেন। এ বছরে দেশের ৫ রাজ্যের বিধানসভা নির্বাচনের সময় তৃতীয় আইইভিপি অনুষ্ঠিত হয়। সেই কর্মসূচিতে এএইএ-এর ১২টি সদস্য সংস্থার ৬২ জন আধিকারিক অংশগ্রহণ করেন। এই সংস্থা ১১৮ সদস্যের অ্যাসোসিয়েশন অফ ওয়ার্ল্ড ইলেকশন বডিজ-এর সহযোগী সদস্য।
ফিলিপিন্সের ম্যানিলায় ১৯৯৭-এর জানুয়ারির ২৬-২৯ তারিখে এশিয়া নির্বাচন আয়োজক সংস্থাগুলি একটি সিম্পোজিয়ামে অংশগ্রহণ করে। পরের বছর ১৯৯৮-এ এএইএ গড়ে তোলা হয়। ভারতের নির্বাচন কমিশন এর প্রতিষ্ঠাতা সদস্য। ২০১১-১৩ সময়কালে এই সংস্থায় ভারত ভাইস চেয়ারের দায়িত্ব পালন করেছে এবং ২০১৪-১৬ সময়কালে এর নেতৃত্ব দিয়েছে।
CG/CB/NS
(
জলশক্তি মন্ত্রক
জল জীবন মিশনে গবেষণা এবং উন্নয়নে উৎসাহদান
নয়াদিল্লী, ০৩ সেপ্টেম্বর, ২০২০
২০২৪ সালের মধ্যে গ্রামের প্রতিটি পরিবারে নলবাহিত জল সংযোগ স্থাপনের লক্ষ্যে সংশ্লিষ্ট সব রাজ্য সরকারগুলির সঙ্গে সমন্বয় বজায় রেখে জল জীবন মিশন বাস্তবায়িত করার প্রয়াস চালানো হচ্ছে। এই মিশনের আওতায় প্রতিদিন পর্যাপ্ত পরিমানে পানীয় জল সরবরাহ এবং দৈনন্দিন কাজে ব্যবহৃত জল সরবরাহ সুনিশ্চিত করা হয়েছে।
চলতি বছরের ১৫ই আগস্ট লাল কেল্লার প্রাকার থেকে জাতির উদ্দেশে ভাষণে প্রধানমন্ত্রী জল জীবন মিশনের প্রথম বছর পূর্তিতে বলেন, সারা দেশে এই সময়ে ২ কোটি পরিবারে নলবাহিত জলসংযোগ দেওয়া হয়েছে। প্রতিদিন ১ লক্ষেরও বেশি পরিবারকে নলবাহিত জল সংযোগ দেওয়ার লক্ষ্য নেওয়া হয়েছে বলেও তিনি জানান। বিভিন্ন সামাজিক, পরিবেশগত ও প্রযুক্তিগত সমস্যা মোকাবিলা করে জল সরবরাহ এবং পরিষেবার কাজ অব্যাহত রাখা হয়েছে।তবে অনেক ক্ষেত্রে জল জীবন মিশন বাস্তবায়নের সময় সমস্যা দেখা দিচ্ছে। জাতীয় জল জীবন মিশনের আওতায় গ্রামাঞ্চলে জল সরবরাহ ক্ষেত্রে সমস্যার সমাধানে গবেষণা ও প্রযুক্তিগত উন্নতি সাধনে বিশেষ উৎসাহ দেওয়া হচ্ছে। এক্ষেত্রে তরুণ যুবক-যুবতী, গবেষক, শিক্ষাবিদ, উদ্যোক্তা এবং স্টার্ট-আপ সংস্থাগুলিকে এগিয়ে আসার আহ্বান জানানো হয়েছে। গবেষণা এবং উন্নয়নের মাধ্যমে জল সরবরাহ ক্ষেত্রে সমস্যার মোকাবিলা সম্ভব হলে মানুষের জীবন-যাপনের মানোন্নয়ন সম্ভবপর হবে। এই গবেষণা এবং উন্নয়নের নির্দেশিকা সম্বলিত বিভিন্ন তথ্য দপ্তরের পোর্টাল https://jalshakti-ddws.gov.in/-এ পাওয়া যাবে। যেকোন আগ্রহী ব্যক্তি, সংস্থা, প্রতিষ্ঠান তাদের প্রস্তাব এখানে জমা করতে পারে।
(CG/SS/NS
প্রধানমন্ত্রীরদপ্তর
কলবুর্গিতে পিএম মিত্র মেগা টেক্সটাইল পার্কের জন্য কর্ণাটকবাসীকে প্রধানমন্ত্রীর অভিনন্দন
নয়াদিল্লি, ২৮ মার্চ, ২০২৩
প্রধানমন্ত্রী শ্রী নরেন্দ্র মোদী কলবুর্গিতে পিএম মিত্র মেগা টেক্সটাইল পার্ক গড়ে তোলার জন্য কর্ণাটকবাসীকে অভিনন্দন জানিয়েছেন।
কেন্দ্রীয় মন্ত্রী শ্রী পীযুষ গোয়েলের এক ট্যুইট বার্তার প্রত্যুত্তরে প্রধানমন্ত্রী বলেছেন;
“কলবুর্গিতে পিএম মিত্র মেগা টেক্সটাইল পার্ক গড়ে তোলার জন্য কর্ণাটকের বোন ও ভাইদের অভিনন্দন জানাই। এই পার্কটি কর্ণাটকের ঐতিহ্যশালী বস্ত্রশিল্পকে সংরক্ষণ করবে এবং কর্মসংস্থানের সুযোগ গড়ে তুলবে।”
লোকসভার সাংসদ ডঃ উমেশ জি যাদবের এক ট্যুইট বার্তার প্রত্যুত্তরে প্রধানমন্ত্রী বলেছেন, মেগা টেক্সটাইল পার্কের মাধ্যমে দেশের বস্ত্র শিল্পের বৈচিত্র্য এবং তার সম্ভাবনা সারা বিশ্বের কাছে প্রদর্শিত হবে।
প্রধানমন্ত্রী তাঁর ট্যুইট বার্তায় বলেছেন;
“কর্ণাটক, বিশেষত কলবুর্গির জন্য এটি গুরুত্বপূর্ণ দিন। এই বস্ত্র পার্কের মধ্য দিয়ে সারা বিশ্ব ভারতের বস্ত্র শিল্পের বৈচিত্র্য এবং আমাদের জনসাধারণের সৃজনশীলতার পরিচয় পাবে। #PragatiKaPMMitra”
PG/PM/NS
(
প্রধানমন্ত্রীরদপ্তর
গুরু সাহিব-এর স্বপ্ন পূরণের লক্ষ্যে আমরা কাজ করে যাব: প্রধানমন্ত্রী
নয়াদিল্লি, ২২ অক্টোবর, ২০২২
প্রধানমন্ত্রী শ্রী নরেন্দ্র মোদী আজ হেমকুন্ড সাহিব-এর রোপওয়ে নিয়ে মন্তব্যের জন্য জাঠেদার শ্রী আকাল তখত সাহিব ও শিখ সম্প্রদায়ের সম্মানীয় সদস্যদের ধন্যবাদ জানিয়েছেন। গুরু সাহিব-এর স্বপ্ন পূরণের লক্ষ্যে কাজ চলবে বলে সঙ্গতদের আশ্বস্ত করেন তিনি প্রেস ইনফরমেশন ব্যুরোর ট্যুইটের জবাবে প্রধানমন্ত্রী ট্যুইট করে বলেন;
“জাঠেদার শ্রী আকাল তখত সাহিব ও শিখ সম্প্রদায়ের সম্মানীয় সদস্যরা হেমকুন্ড সাহিব-এর রোপওয়ে নিয়ে তাঁদের খুশি প্রকাশ করেছেন। তাঁদের এই মন্তব্যের জন্য আমি ধন্যবাদ জানাই ও সঙ্গতকে আশ্বস্ত করে বলি যে গুরু সাহিব-এর স্বপ্ন পূরণের লক্ষ্যে আমরা কাজ করে যাব।”
PG/PM/NS
(
প্রধানমন্ত্রীরদপ্তর
প্রধানমন্ত্রী, পুলি থেভারের জন্মবার্ষিকীতে তাঁর স্মৃতিতে শ্রদ্ধা জানিয়েছেন
নয়াদিল্লি, ১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী পুলি থেভারের জন্মবার্ষিকীতে তাঁর স্মৃতিতে শ্রদ্ধা জানিয়েছেন।
এক ট্যুইট বার্তার প্রধানমন্ত্রী বলেন:
“আমি পুলি থেভারকে তাঁর জন্মবার্ষিকীতে শ্রদ্ধাঞ্জলি জানাই। তাঁর সাহসিকতা ও দৃঢ় মানসিকতা অসংখ্য মানুষকে প্রেরণা যোগায়। সাম্রাজ্যবাদের বিরোধীতায় তিনি অগ্রণী ভূমিকা পালন করেন। সর্বদাই তিনি জনগণের জন্য লড়াই করেছেন।”
"மாவீரன் பூலித்தேவருக்கு அவரது பிறந்த நாளில் வணக்கங்களை செலுத்துகிறேன். அவரது வீரமும் உறுதிப்பாடும் எண்ணற்றோருக்கு ஊக்கமளித்து வருகிறது. முன்னணியில் நின்று அந்நிய ஏகாதிபத்தியத்தை எதிர்த்து போரிட்டவர். மக்களுக்காக எப்போதும் தளராது பாடுபட்டவர்."
PG/PM/NS
(
প্রধানমন্ত্রীরদপ্তর
পাকিস্তানে বিমান দুর্ঘটনায় জীবনহানিতে প্রধানমন্ত্রী মোদীর শোক প্রকাশ
নয়াদিল্লি, ২২ মে, ২০২০
প্রধানমন্ত্রী শ্রী নরেন্দ্র মোদী পাকিস্তানে এক বিমান দুর্ঘটনায় বহু মানুষের মৃত্যুতে গভীর শোক প্রকাশ করেছেন।
এক ট্যুইটে শ্রী মোদী বলেছেন, “পাকিস্তানে বিমান দুর্ঘটনায় জীবনহানিতে অত্যন্ত মর্মাহত। শোকসন্তপ্ত পরিবারগুলির প্রতি আমাদের সমবেদনা। আহতদের দ্রুত আরোগ্য কামনা করি”।
(CG/BD/SB
ক্ষুদ্র, অতিক্ষুদ্রওমাঝারিশিল্পমন্ত্রক
খাদির বৈদ্যুতিন বাজারজাত করার পোর্টাল ভাইরাল হয়েছে; ভারতীয় ‘গো ভোকাল ফর লোকাল’ উদ্যোগ নেওয়া হয়েছে
নতুন দিল্লি, ৯ সেপ্টেম্বর, ২০২০
খাদি ও গ্রামোদ্যোগ কমিশন অনলাইনের মাধ্যমে দেশজুড়ে তাদের পণ্য সামগ্রী যাতে বিক্রি করা যায় সেই জন্য একটি পোর্টালের সূচনা করেছে। www.kviconline.gov.in/khadimask/. এই পোর্টালের সাহায্যে একটা ক্লিক-এর মাধ্যমে খাদির মাস্ক গত ই জুলাই থেকে বিক্রি শুরু হয়েছে। এর সঙ্গে আরও ১৮০টি পণ্যের বিক্রি আজ থেকে শুরু হলো। ভবিষ্যতে খাদি গ্রামোদ্যোগ শিল্পো কমিশন -এর আরও অনেক পণ্য অন লাইনে বিক্রি হবে।
কেভিআইসি সূত্রে জানা গেছে বর্তমানে হস্ত চালিত তাঁতের সুক্ষ কাপড় যেমন মসলিম, সিল্ক, সুতির কাপড় এবং ঋতু বেরির বিচার বস্ত্র এখান থেকে পাওয়া যাবে। এছাড়াও বিভিন্ন ধরণের মধু, হার্বাল টি, গ্রীণ টি, ভেজস ওষুধ ও সাবান, পাঁপড়, কাচ্চিঘানি সরষের তেল, ভেজস প্রসাধন সামগ্রী অনলাইনের মাধ্যমে উপভোক্তারা কিনতে পারবেন। আগামী ২রা অক্টোবরের মধ্যে গ্রাহকরা যাতে কমপক্ষে ১,০০০টি সামগ্রী কেভিআইসি-র পোর্টাল থেকে কিনতে পারেন সেই উদ্যোগ নেওয়া হয়েছে। ২ মাসেরও কম সময়ে এই পোর্টালের মাধ্যমে ৪,০০০ ক্রেতা জিনিস কিনেছেন।
কেভিআইসি-র চেয়ারম্যান শ্রী বিনয় কুমার সাকসেনা বলেছেন, খাদির পণ্য౼ স্বদেশী সামগ্রীর বিক্রির ক্ষেত্রে সাহায্য করবে, এর ফলে স্থানীয় শিল্পীরা উপকৃত হবেন। সব ধরণের গ্রাহকদের চাহিদা মেটানোর জন্য এখান থেকে ৫০ টাকা দামের জিনিস যেমন পাওয়া যাবে, একইভাবে ৫,০০০ হাজার টাকার দামের জিনিসও মিলবে।
গ্রাহকরা অনলাইনের মাধ্যমে খাদির এই উদ্যোগকে স্বাগত জানিয়েছেন। দিল্লিতে খাদির একজন নিয়মিত খরিদ্দার কনটপ্লেস থেকে তার প্রয়োজনীয় জিনিস কিনতেন। কিন্তু তিনি আসামে বদলি হয়ে যাওয়ার পর চাহিদামত জিনিস পাচ্ছেন না। বর্তমানে অনলাইনের মাধ্যমে তার পছন্দের সামগ্রী হাতে তুলে দেওয়া হচ্ছে। কেভিআইসি দেশের ৩১টি রাজ্য ও কেন্দ্রশাসিত অঞ্চলের সবকটি থেকেই উপভোক্তাদের চাহিদা মতো অর্ডার পাচ্ছেন। ন্যূনতম ৫৯৯ টাকার জিনিস কিনলেই তার জন্য অতিরিক্ত অর্থ দিতে হয় না। পুরো প্রক্রিয়াটি ভারতীয় ডাকবিভাগের স্পিড পোস্টের মাধ্যমে করা হচ্ছে। অনলাইনে কেভিআইসি-র এই মুহূর্তে আর যেসব উল্লেখযোগ্য সামগ্রী পাওয়া যাচ্ছে, তার মধ্যে রয়েছে মোদী কুর্তা, মোদী জ্যাকেট, পোলাজো, মহিলাদের পাজামা, খাদির রুমাল, মশলাপাতি, নিমের ডালের চিরুনি, শ্যাম্পু, গোবর এবং গো-মুত্র যুক্ত সাবান, যোগাসনের পোশাক সহ বিভিন্ন রেডি টু ইট খাদ্য সামগ্রী।
(CG/CB/SKD
উপ-রাষ্ট্রপতিরসচিবালয়
উপরাষ্ট্রপতি ঈদ-উল-আজহা' র প্রাক্কালে দেশবাসীকে শুভেচ্ছা জানিয়েছেন
নতুন দিল্লি, ২০ জুলাই, ২০২১
ভারতের উপরাষ্ট্রপতি শ্রী এম ভেঙ্কাইয়া নাইডু ঈদ-উল-আজহা' র প্রাক্কালে দেশবাসীকে শুভেচ্ছা জানিয়েছেন।
এক শুভেচ্ছা বার্তায় তিনি বলেছেন," ঈদ- উল- আজহা উপলক্ষে দেশবাসীকে আমার উষ্ণ অভিনন্দন এবং শুভেচ্ছা জানাই।
ইদুজ্জোহা হচ্ছে আসলে কোরবানির উৎসব, যা ঈশ্বরের প্রতি চূড়ান্ত নিষ্ঠার পরিচয় বহন করে।
আমাদের দেশের উৎসব গুলি পরিবার এবং সম্প্রদায়ের মধ্যে একত্রিত হয়ে উদযাপন করতে সাহায্য করে। তবে কোভিড-১৯ জনিত অতি মারির কারণে আমাদের সংযত হয়ে উৎসব উদযাপন করতে হবে। অত্যন্ত সর্তকতা অবলম্বন করে এবং কোভিড সুরক্ষার নিয়মাবলী মেনে ঈদ উৎসব উদযাপনের জন্য আমি সকলের কাছে আবেদন জানাচ্ছি।
ঈদ-উল-আজহা আমাদের জীবনে শান্তি সম্প্রীতি এবং আনন্দ নিয়ে আসুক।"
CG/ SB
(Visitor Counter : 121
সংস্কৃতিমন্ত্রক
কলকাতা সাহিত্য অ্যাকাডেমি’তে বাংলা কবিতা ও ছোট গল্পের ওপর সাহিত্যসভা
কলকাতা, ২৫ অক্টোবর, ২০১৯
কলকাতা সাহিত্য অ্যাকাডেমিতে গতকাল ২৪শে অক্টোবর বাংলা কবিতা ও ছোট গল্পের ওপর একটি সাহিত্যসভার আয়োজন করা হয়। এই সভায় বিশিষ্ট কবি ও সাহিত্যিক শ্রী অনির্বাণ বসু, শ্রীমতী অনুরাধা মহাপাত্র, শ্রীমতী কস্তুরি সেন, শ্রী পার্থজিৎ চন্দ এবং শ্রী সাদিক হুসেন উপস্থিত ছিলেন। সভার শুরুতে সাহিত্য অ্যাকাডেমির পূর্বাঞ্চলীয় সচিব ডঃ দেবেন্দ্র কুমার দেবেশ উপস্থিত সকলকে স্বাগত জানান। তিনি পূর্বাঞ্চল সহ দেশের অন্যত্র অ্যাকাডেমির নানা কাজকর্ম সম্পর্কে সকলকে অবগত করেন। সাহিত্য অ্যাকাডেমির বাংলা উপদেষ্টা পর্ষদের আহ্বায়ক ডঃ সুবোধ সরকার এই ধরনের সাহিত্যসভার প্রয়োজনীয়তার কথা উল্লেখ করেন। তিনি উপস্থিত শ্রোতা-দর্শকদের কাছে কবি-সাহিত্যিকদের পরিচয় করান।
বর্তমান সময়ে কর্মহীনতার সমস্যা নিয়ে লেখা গল্প ‘বদ্বীপ’ পাঠ করেন শ্রী অনির্বাণ বসু। বন্ধুত্বের ওপর গল্প ‘মারাদোনার বাম পা’ পড়ে শোনান শ্রী সাদিক হুসেন। শ্রীমতী অনুরাধা মহাপাত্র ‘এলেন চলেও গেলেন জীবনানন্দ’, ‘দৃষ্টি’, ‘পুরনো শশী’, ‘আমাকে বাঁচাও দেবযানী’ সহ তাঁর লেখা বেশ কয়েকটি কবিতা পড়ে শোনান। শ্রীমতী কস্তুরি সেন তাঁর কবিতা ‘দাহ’, ‘ছুতো’, ‘খেলা’, ‘পর্যায় ভাগে ভুল’, ‘দীনলিপি’ পাঠ করেন। শ্রী পার্থজিৎ চন্দ পড়ে শোনান ‘আরণ্যক’, ‘বিষাদ সিন্ধু’, ‘আমন ধানের ক্ষেতে’, ‘গিরিপথ’, ‘মোমবাতি’ সহ বেশ কয়েকটি কবিতা।
CG/CB/SB
(Visitor Counter : 59
দক্ষতাউন্নয়নওশিল্পোদ্যোগমন্ত্রক
বেরহামপুরের ইন্ডাস্ট্রিয়াল ট্রেনিং ইন্সটিটিউট কোভিড সংক্রান্ত উদ্ভাবনের ৩টি স্বত্ত্বের জন্য আবেদন করেছে ; আত্মনির্ভর ভারতের দিকে এর ফলে আরও একধাপ এগোন যাবে
নয়াদিল্লী, ২১ আগস্ট, ২০২০
কোভিড-১৯ মহামারীকে প্রতিহত করতে বেরহামপুরের ইন্ডাস্ট্রিয়াল ট্রেনিং ইন্সটিটিউট  ৩টি উদ্ভাবনের জন্য স্বত্ত্বের আবেদন করেছে। দেশের আইআইটি এবং এনআইটিগুলির পদাঙ্ক অনুসরণ করে আইটিআই-ও একই পথে হাঁটলো। আশা করা যায় আগামীদিনে অন্যান্য আইটিআইগুলিও বেরহামপুরের আইটিআই-এর সাফল্যে অনুপ্রাণিত হবে এবং বিভিন্ন জিনিস উদ্ভাবন করবে। এর মাধ্যমে প্রধানমন্ত্রীর আত্মনির্ভর ভারত অভিযানের পথে অগ্রসর হওয়া যাবে।
কেন্দ্রীয় দক্ষতা বিকাশ ও শিল্পোদ্যোগ মন্ত্রী ডঃ মহেন্দ্রনাথ পান্ডে বেরহামপুর আইটিআই-নতুন এই উদ্ভাবনগুলির প্রশংসা করেছেন।
যে তিনটি উদ্ভাবন, স্বত্ত্বের জন্য পাঠানো হয়েছে সেগুলি হল-
ভ্রাম্যমান নমুনা সংগ্রহ কিয়স্ক
বিশ্বস্বাস্থ্য সংস্থা জানিয়েছে কোভিড-১৯ মহামারী ভাইরাস বাতাস বাহিত। অ্যারোসোলের মাধ্যমে এই ভাইরাস বাতাসে ছড়িয়ে পরে। সাধারণত স্বাস্থ্যকর্মীরা কিয়স্কের মধ্যে থাকেন এবং যাঁর নমুনা সংগ্রহ করা হয় তিনি বাইরে থাকেন। বেরহামপুর আইটিআই-এর উদ্ভাবিত কিয়স্কে বিষয়টি বিপরীত করা হয়েছে। এখানে কিয়স্কের মধ্যে যার নমুনা নেওয়া হবে তাকে ঢুকতে হবে। তার থেকে নমুনা সংগ্রহের পর হেপা ফিল্টারের সাহায্যে ওই কিয়স্ককে সংক্রমণ মুক্ত করা হবে।
অতিবেগুনী রশ্মির সাহায্যে জুতোর শুকতলার সংক্রমণমুক্ত করার উদ্যোগ
সাধারণত কোভিড-১৯ ভাইরাস সহ অ্যারোসোলগুলি মাটিতে দীর্ঘক্ষণ সক্রিয় থাকে। জুতোর শুকতলা দিয়ে এগুলি এক জায়গা থেকে আর এক জায়গায় পরিবাহিত হয়। আইটিআই-এর উদ্ভাবকরা অতিবেগুনী রশ্মির সাহায্যে জুতোগুলিকে সংক্রমণ মুক্ত করার একটি যন্ত্র উদ্ভাবন করেছে। এরফলে সর্বসাধারণের জন্য জায়গাগুলিতে এই সহজে বহনক্ষম যন্ত্রটির মাধ্যমে কোভিড সংক্রমণ প্রতিহত করা যাবে।
অতিবেগুনী রশ্মি ব্যবহারকারী রোবো যোদ্ধা
গণ পরিবহনে এবং কোভিড সংক্রমিতরা কোনো নিভৃতবাসে থাকলে সেই জায়গাগুলিকে অতিবেগুনী রশ্মি দিয়ে সংক্রমণ মুক্ত করা হয়। আইটিআই বেরহামপুরের নতুন উদ্ভাবনের সাহায্যে একটি রোবট যানবাহন বা ঘরে ২৫৪ মিলিমিটার তরঙ্গ দৈর্ঘ্যের অতিবেগুনী রশ্মি প্রয়োগ করতে পারে। এরফলে যেকোন ভাইরাস বা ব্যাকটেরিয়ার প্রোটিন ধ্বংস হয়ে যায়। ওই প্রোটিন ধ্বংস হওয়ার ফলে বিভিন্ন ব্যাকটেরিয়া ও ভাইরাসের ডিএনএ বা আরএনএ ধ্বংসপ্রাপ্ত হয়। এরফলে ভাইরাসটি মরে যায়। এই রোবটটিকে অ্যান্ড্রয়েড মোবাইল ফোনে ব্লুটুথের সাহায্যে পরিচালনা করা যাবে। এই রোবটটি প্লাইউড দিয়ে তৈরি। এরমধ্যে চার্জেবল ব্যাটারি থাকে। ফলে হালকা ওজনের এই রোবটটি যেকোন জায়গায় সহজেই নিয়ে যাওয়া যায়। রোবটের মধ্যে একটি সংবেদী জিনিস থাকায় সেটি দেওয়ালকে ধাক্কা মারতে পারবেনা।
(CG/CB/NS
স্বাস্থ্যওপরিবারকল্যাণমন্ত্রক
পুরনো দিল্লি রেলওয়ে স্টেশনে ভারতীয় রেডক্রস সোসাইটিকে সঙ্গে নিয়ে ডক্টর হর্ষবর্ধনের মাস্ক ও সাবান বিতরণ
করোনার বিরুদ্ধে লড়াইয়ে খুব শীঘ্রই আমরা ১১ মাস অতিক্রম করব, আর এই লড়াইয়ে আমাদের সবচেয়ে বড় হাতিয়ার মাস্ক ও স্যানিটাইজার"
নতুন দিল্লী, ৩০ নভেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী এবং ভারতীয় রেডক্রস সোসাইটির চেয়ারম্যান ডঃ হর্ষবর্ধন আজ পুরানো দিল্লির রেলওয়ে স্টেশনে মাস্ক ও সাবান বিতরণ করেন। মাস্ক এবং স্যানিটাইজার ব্যবহারের প্রতি গুরুত্ব আরোপ করে ডক্টর হর্ষবর্ধন বলেন, করোনার বিরুদ্ধে লড়াইয়ে আমরা খুব শীঘ্রই ১১ মাস অতিক্রম করব। অতিমারি এই পরিস্থিতিতে আমাদের স্বাস্থ্য সম্পর্কে সচেতনতা অবলম্বন করতে হবে। করোনা বিধি মেনে শারীরিক দূরত্ব বজায় রাখতে হবে। আর করোনার বিরুদ্ধে লড়াইয়ে সবচেয়ে বড় হাতিয়ার মাস্ক ও স্যানিটাইজার।
ডক্টর হর্ষবর্ধন বলেন, মাস্ক ও সাবান বিতরণ সমাজে একটা বিশেষ বার্তা বহন করে। সরকার করোনা সম্পর্কে জনসচেতনতা বাড়াতে বহুবিধ পদক্ষেপ গ্রহণ করেছে। জনসচেতনতার বিষয়ে মাল বাহক থেকে শুরু করে ট্যাক্সি ও তিন চাকার যানবাহনের সংগঠনগুলির গুরুত্বপূর্ণ ভূমিকা রয়েছে।
কেন্দ্রীয় স্বাস্থ্যমন্ত্রী বলেন, সারাবিশ্বে ভারত একমাত্র দেশ যেখানে করোনায় সুস্থতার হার সবচাইতে বেশি। চলতি বছরের জানুয়ারি মাসে যেখানে করোনা পরীক্ষার জন্য একটিমাত্র গবেষণাগার ছিল সেখানে তা বেড়ে হয়েছে ২১৬৫ টি। প্রতিদিন ১০ লক্ষ মানুষের নমুনা পরীক্ষা হচ্ছে। আজকের দিন পর্যন্ত মোট ১৪ কোটি নমুনা সংগ্রহ করা হয়েছে। এটা সরকার এবং করোনা যোদ্ধাদের ঐকান্তিক প্রচেষ্টায় সম্ভব হয়েছে বলে তিনি উল্লেখ করেন।
তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে ভারত মাস্ক, পিপিই কিট, ভেন্টিলেটরস তৈরির ক্ষেত্রে স্বনির্ভর হয়ে উঠেছে। প্রতিদিন দেশে ১০ লক্ষ পিপিই কিট তৈরি করা হচ্ছে। বিজ্ঞানী এবং বিভিন্ন সংস্থার ঐকান্তিক প্রচেষ্টায় করোনা ভ্যাকসিন সময়মতো বাজারে আসবে বলে শ্রী হর্ষবর্ধন আশা প্রকাশ করেন।
এদিনের অনুষ্ঠানে ভারতীয় রেডক্রস সোসাইটি প্রধান সচিব আর কে জৈন এবং দিল্লির ডিভিশনাল রেলওয়ে ম্যানেজার শ্রী এসসি জৈন উপস্থিত ছিলেন।
প্রধানমন্ত্রীরদপ্তর
প্রধানমন্ত্রীর নেপালের লুম্বিনীর মায়াদেবী দর্শন
নয়াদিল্লি, ১৬ মে, ২০২২
প্রধানমন্ত্রী শ্রী নরেন্দ্র মোদী ১৬ই মে একদিনের সফরে নেপালের লুম্বিনীতে পৌঁছে প্রথমে মায়াদেবী মন্দির দর্শন করেন। নেপালের প্রধানমন্ত্রী শ্রী শের বাহাদুর দেওবা এবং তাঁর স্ত্রী ডঃ আরজু রানা দেওবা প্রধানমন্ত্রীর সফরসঙ্গী ছিলেন।
ভগবান বুদ্ধ ঠিক যেই স্থানে জন্মগ্রহণ করেছেন, সেই স্থানের চিহ্নিত ফলকে উভয় নেতা শ্রদ্ধা নিবেদন করেন। তাঁরা বৌদ্ধ রীতি অনুযায়ী, পূজাপাঠে অংশ নেন।
উভয় প্রধানমন্ত্রী মন্দির সংলগ্ন অশোকস্তম্ভে প্রদীপ প্রজ্জ্বলন করেন। সম্রাট অশোক খ্রীঃপূঃ ২৪৯-এ ভগবান বুদ্ধের জন্মস্থান লুম্বিনীতে প্রথম সূত্রলিপি অনুসারে ঐ স্তম্ভটি নির্মাণ করেন।
এরপর, দুই প্রধানমন্ত্রী বোধিবৃক্ষের চারাগাছে জল দেন। ২০১৪ সালে শ্রী মোদী এই চারাগাছটি উপহার হিসাবে বুদ্ধগয়া থেকে লুম্বিনীতে পাঠান। এরপর, তাঁরা মন্দিরের দর্শনার্থীদের খাতায় স্বাক্ষর করেন।
CG/CB/SB
(
প্রধানমন্ত্রীরদপ্তর
প্রধানমন্ত্রীর স্বপ্ন ২০২৫-এর মধ্যে যক্ষা মুক্ত ভারত
নতুন দিল্লি, ২৪ ফেব্রুয়ারি, ২০২১
প্রচার, জনসংযোগ ও সামাজিক সংহতিকে যুক্ত করে যক্ষার বিরুদ্ধে জন আন্দোলনের সূচনায় কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধনের পৌরহিত্যে কেন্দ্রীয় স্বাস্থ্য মন্ত্রক ও অন্যান্য উন্নয়ন সহযোগী সংস্থার মধ্যে আজ এক উচ্চ পর্যায়ের বৈঠক অনুষ্ঠিত হয়।
বৈঠকের শুরুতে ডাঃ হর্ষবর্ধন যক্ষার রোগের বিরুদ্ধে লড়াইয়ে ভারত সরকারের জাতীয় যক্ষা নির্মূল কর্মসূচীর বিভিন্ন পদক্ষেপের রূপরেখা তুলে ধরেন। এই কর্মসূচি অনুযায়ী যে সমস্ত দৃঢ় পদক্ষেপ গ্রহণ করা হয়েছে সে কথাও উল্লেখ করেন তিনি। কেন্দ্রীয় স্বাস্থ্য মন্ত্রী বলেন, ' ২০২১ সালকে যক্ষা বর্ষ হিসেবে উদযাপনের পরিকল্পনা রয়েছে ।' তিনি বলেন, গত কয়েক বছর ধরে যক্ষা রোগ নির্মূলে একাধিক পদক্ষেপ গ্রহণ করা হয়েছে। যক্ষা রোগীর যথাযথ যত্ন নেওয়া, বিনামূল্যে উচ্চ মানের চিকিৎসা সুনিশ্চিত করা সহ একাধিক পদক্ষেপ গ্রহণ করা হয়েছে। এর ফলে ২০২৫ সালের মধ্যে যক্ষা মুক্ত ভারতের লক্ষ্য অর্জনে বিশেষ সহায়তা করবে বলেও তিনি জানান।
সমবেতভাবে এই রোগ মোকাবিলায় নতুন পদ্ধতির ওপর গুরুত্ব আরোপ এবং যক্ষা মুক্ত ভারতের লক্ষ্য অর্জনের গতি ত্বরান্বিত করার বিষয়ে আলোচনা করতে গিয়ে কেন্দ্রীয় মন্ত্রী বলেন, জাতীয় যক্ষা নির্মূল কর্মসূচী পরিচালনাকে আরও জোরদার করার প্রচেষ্টা অব্যাহত রয়েছে। পাশাপাশি এই রোগের বিষয়ে পরিষেবা প্রদান এবং রোগ নির্মূলে সাধারণ মানুষের মধ্যে সচেতনতা তৈরি করে জন আন্দোলন গড়ে তোলা প্রয়োজন। তবেই এই রোগের বিরুদ্ধে সাফল্য আসবে। যক্ষা রোগের বিরুদ্ধে আন্দোলন গড়ে তুলতে বিভিন্ন পর্যায়ের সম্প্রদায় ভিত্তিক গোষ্ঠীর সম্পূর্ণ অংশগ্রহণ ও সহযোগিতা সুনিশ্চিত করা প্রয়োজন। তবেই এই রোগের বিরুদ্ধে সাধারণ মানুষের মধ্যে জনসচেতনতা গড়ে তোলার বিষয়টি গুরুত্ব পাবে।
কোভিড-১৯ মোকাবিলা থেকে শিক্ষা নিয়ে ভারত কেবল এই মহামারীর বিরুদ্ধে সফলভাবেই লড়াই চালায়নি, এই মহামারী নির্মূলে বিশ্বের সমস্যা সমাধানে ভারত সকলের কাছে আশার আলো দেখিয়েছে। কেন্দ্রীয় স্বাস্থ্য মন্ত্রী বলেন, এই মহামারী আমাদেরকে সঠিকভাবে স্বাস্থ্য বিধি মেনে চলার অভ্যাস, উপযুক্ত আচরণ মেনে চলার ওপর গুরুত্ব দিতে শিখিয়েছে। ঠিক একইভাবে যক্ষা রোগ নির্মূলে দেশব্যাপী প্রচারাভিযান চালানো প্রয়োজন। যাতে এই যক্ষা রোগের সংক্রমণ নিয়ন্ত্রণে আসার সঙ্গে সঙ্গে সাধারণ মানুষের মধ্যে এই রোগ সম্পর্কে সচেতনতা তৈরি করা যায়। পোলিও রোগ নির্মূলে সাধারণ মানুষের মধ্যে জনসচেতনতা গড়ে তুলতে প্রতিবেশী ওষুধের দোকানগুলি যেভাবে অংশগ্রহণ করেছিল, সেই অভিজ্ঞতার কথা তিনি স্মরণ করেন।
তিনি এদিন জাতীয় প্রযুক্তিগত সহযোগিতা ইউনিট -এর আলোচনায় সভাপতিত্ব করেন। যক্ষা নির্মূল কর্মসূচির আওতায় এই রোগের চিকিৎসা পরিষেবা এবং সচেতনতা তৈরির জন্য আঞ্চলিক পর্যায়ে সমন্বয় সাধনের মাধ্যমে জোরদার প্রচারাভিযানের সাহায্যে জাতীয় ও রাজ্য উভয় স্তরে ভারত সরকারের প্রয়াস যাতে যথার্থভাবে রূপায়ণ করা সম্ভব হয় সে বিষয়েও প্রস্তাব দেওয়া হয়।
যক্ষা রোগ নির্মূলে কাজ করে চলা বিভিন্ন উন্নয়নকারী সহযোগী সংস্থা বিগত কয়েক বছরে কাজের অগ্রগতি বিষয়ে আলোচনা তুলে ধরে। একই সঙ্গে তারা এই রোগ নির্মূলে জন আন্দোলন গড়ে তোলার প্রস্তাবের বিষয়ে তাদের পরিকল্পনার কথা ভাগ করে নেয়।
এদিনের আলোচনায় কেন্দ্রীয় স্বাস্থ্য সচিব শ্রী রাজেশ ভূষণ, অতিরিক্ত সচিব  শ্রীমতী আরতি আহুজা, স্বাস্থ্য পরিষেবা ক্ষেত্রে মহানির্দেশক ডাঃ সুনীল কুমার সহ মন্ত্রকের অন্যান্য শীর্ষ আধিকারিক ও বিশ্ব স্বাস্থ্য সংস্থা- হু, বিএমজিএফ এবং ইউএসএআইডি-এর প্রতিনিধিরা উপস্থিত ছিলেন।
প্রধানমন্ত্রীরদপ্তর
নাগাল্যাণ্ডের প্রতিষ্ঠা দিবসে রাজ্যের জনগণের প্রতি প্রধানমন্ত্রীর শুভেচ্ছা
নতুনদিল্লি, ১ ডিসেম্বর, ২০১৯
প্রধানমন্ত্রী শ্রী নরেন্দ্র মোদী নাগাল্যান্ডের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
প্রধানমন্ত্রী তাঁর শুভেচ্ছাবার্তায় বলেন, রাজ্যের প্রতিষ্ঠা দিবসে নাগাল্যান্ডের ভাই বোনেদের আমার শুভেচ্ছা। এই রাজ্য সুমহান সংস্কৃতির জন্য পরিচিত। নাগাল্যান্ডের জনগণ দয়ালু ও সাহসী। আগামী বছরগুলিতে নাগাল্যান্ড প্রগতির নতুন উচ্চতায় পৌঁছাক, এই কামনা করি। “
CG/CB
(Visitor Counter : 47
নির্বাচনকমিশন
পশ্চিমবঙ্গে ১৮-১৯ বছর বয়সী সর্বাধিক ভোটদাতা মুর্শিদাবাদ জেলায়
কলকাতা, ২০ মার্চ, ২০১৯
সপ্তদশ লোকসভা নির্বাচনে পশ্চিমবঙ্গে এবার নতুন ভোটদাতার সংখ্যা ১১ লক্ষ ৬৮ হাজার ৭০৪। এরমধ্যে সর্বাধিক ১ লক্ষ ৩১ হাজার ৭৬৮ জন ভোটদাতা রয়েছেন মুর্শিদাবাদ জেলায়। এই ভোটদাতাদের মধ্যে ৬৭ হাজার ১৭১জন পুরুষ, ৬৪ হাজার ৫৭১ জন মহিলা এবং ২৬ জন তৃতীয় লিঙ্গের ভোটদাতা।
রাজ্যে নতুন ভোটদাতার সংখ্যার দিক থেকে দ্বিতীয় স্হানে রয়েছে দক্ষিণ ২৪ পরগণা। এই জেলায় ঐ বয়সী পুরুষ ভোটদাতার সংখ্যা ৬০ হাজার ২২ এবং মহিলা ভোটদাতার সংখ্যা ৪৫ হাজার ৩৪৮। তৃতীয় স্হানে রয়েছে উত্তর ২৪ পরগণা। জেলায় নতুন ভোটদাতার সংখ্যা ৯৪ হাজার ৭০০।
CG/BD/NS
(Visitor Counter : 75
প্রধানমন্ত্রীরদপ্তর
দীপিকা কুমারী, অঙ্কিতা ভকত, কমলিকা বারি, অতনু দাস এবং অভিষেক ভার্মার তীরন্দাজি বিশ্বকাপে ভালো ফল করায় প্রধানমন্ত্রী তাঁদের অভিনন্দন জানিয়েছেন
নয়াদিল্লী, ২৯ জুন, ২০২১
প্রধানমন্ত্রী শ্রী নরেন্দ্র মোদী প্যারিসে তীরন্দাজি বিশ্বকাপে অভূতপূর্ব সাফল্যের জন্য দীপিকা কুমারী, অঙ্কিতা ভকত, কমলিকা বারি, অতনু দাস এবং অভিষেক ভার্মাকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, ‘বিশ্বকাপে বিগত কয়েকদিন ধরে আমাদের তীরন্দাজরা অভূতপূর্ব সাফল্য অর্জন করেছেন। তাঁদের সাফল্যের জন্য আমি @ImDeepikaK, অঙ্কিতা ভকত, কমলিকা বারি, অতনু দাস এবং @archer_abhishek-কে অভিনন্দন জানাই। তাঁদের এই সাফল্য ভবিষ্যৎ তীরন্দাজদের অনুপ্রাণিত করবে।’
CG/CB/NS
(Visitor Counter : 139
স্বাস্থ্যওপরিবারকল্যাণমন্ত্রক
ভারতে করোনা পরীক্ষা তাৎপর্যপূর্ণভাবে বৃদ্ধি পেয়েছে; সব মিলিয়ে পরীক্ষার সংখ্যা ১৫ কোটি ছাড়িয়েছে
নতুন দিল্লি, ১০ ডিসেম্বর, ২০২০
বিশ্বজুড়ে মহামারীর বিরুদ্ধে লড়াইয়ে ভারত ফের আরো একবার উল্লেখযোগ্য মাইল ফলক স্পর্শ করেছে। দেশে সব মিলিয়ে পরীক্ষার সংখ্যা ১৫ কোটি ছাড়িয়েছে।
গত ২৪ ঘন্টায় ৯,২২,৯৫৯টি নমুনা পরীক্ষা করা হয়েছে। এই নিয়ে ভারতে মোট পরীক্ষার সংখ্যা দাঁড়িয়েছে ১৫,০৭,৫৯,৭২৬।
মাত্র গত ১০ দিনেই ১ কোটি পরীক্ষা চালানো হয়েছে। ব্যাপক হারে এবং সুস্থায়ী ভিত্তিতে পরীক্ষা চালানোর ফলে করোনায় ইতিবাচক হার উল্লেখযোগ্যভাবে কমে এসেছে।
আরও একটি উল্লেখযোগ্য সাফল্য হলো ভারতে এই নিয়ে টানা ১১ দিন দৈনিক সংক্রমণের সংখ্যা ৪০,০০০-এর নীচে রয়েছে। গত ২৪ ঘন্টায় দেশে মাত্র ৩১,৫২১ জন করোনা সংক্রমিত হয়েছেন।
ভারতে এই একই সময় নতুন করে সুস্থ হয়ে উঠেছেন ৩৭,৭২৫ জন। বর্তমানে ভারতে সক্রিয় রোগীর সংখ্যা ৩,৭২,২৯৩। অর্থাৎ দেশে মোট সক্রিয় রোগীর হার কমে দাঁড়িয়েছে ৩.৮১ শতাংশে।
আজ পর্যন্ত মোট সুস্থ হয়ে উঠেছেন ৯২,৫৩,৩০৬ জন। আরোগ্যের হার বেড়ে দাঁড়িয়েছে ৯৪.৭৪ শতাংশে। আরোগ্য রোগী এবং সক্রিয় রোগীর মধ্যে পার্থক্য ক্রমশই বেড়ে বর্তমানে দাঁড়িয়েছে ৮,৮৮১,০১৩ জনে।
১০টি রাজ্য/কেন্দ্রশাসিত অঞ্চলে নতুন করে আরোগ্যের হার ৭৭.৩০ শতাংশ।
মহারাষ্ট্রে কোভিড থেকে একদিনে সুস্থ হয়ে উঠেছেন ৫,০৫১ জন। কেরালায় ৪,৬৪৭ এবং দিল্লিতে ৪,১৭৭ জন সুস্থ হয়ে উঠেছেন।
১০টি রাজ্য/কেন্দ্রশাসিত অঞ্চলে নতুন করে সংক্রণের হার ৭৪.৬৫ শতাংশ।
মহারাষ্ট্রে গত ২৪ ঘন্টায় সংক্রমিত হয়েছেন ৪,৯৮১ জন। কেরালায় ৪,৮৭৫ জন নতুন তরে সংক্রমিত হয়েছেন। পশ্চিমবঙ্গে গতকাল ২,৯৫৬ জন নতুন করে সংক্রমিত হয়েছেন।
গত ২৪ ঘন্টায় ১০টি রাজ্য/কেন্দ্রশাসিত অঞ্চলে ৪১২ জনের মৃত্যু হয়েছে।
মহারাষ্ট্রে আরও ৭৫ জনের মৃত্যু হয়েছে। দিল্লিতে ৫০ জনের মৃত্যু হয়েছে।
গত ৫ দিনে দৈনিক মৃত্যুর সংখ্যা ৫০০-র নীচে রয়েছে।
প্রতিরক্ষামন্ত্রক
রাষ্ট্রপতি প্রতিরক্ষা অলঙ্করণ সমারোহের প্রথম পর্বে ৬টি মরনোত্তর সম্মান সহ ১৩টি শৌর্য্যচক্র প্রদান করেছেন
১৪টি পরম বিশিষ্ট সেবা পদক, ৪টি উত্তম যুদ্ধ সেবা পদক এবং ২৪টি অতি বিশিষ্ট সেবা পদকও দেওয়া হয়েছে
নতুন দিল্লি, ১০ই মে, ২০২২
দেশের সশস্ত্র বাহিনীর সর্বাধিনায়ক, রাষ্ট্রপতি শ্রী রামনাথ কোবিন্দ ১০ই মে নতুন দিল্লির রাষ্ট্রপতি ভবনে প্রতিরক্ষা অলঙ্করণ সমারোহের প্রথম পর্বে ৬টি মরনোত্তর সম্মান সহ ১৩টি শৌর্য্যচক্র সশস্ত্র বাহিনীর সদস্যদের প্রদান করেছেন। তাদের শৌর্য্য, অদম্য সাহস এবং কর্তব্যের প্রতি নিষ্ঠার জন্য সাহসিকতার এই পুরস্কার দেওয়া হয়েছে।
রাষ্ট্রপতি ব্যতিক্রমী সেবা প্রদানের জন্য ১৪জনকে বিশিষ্ট সেবা পদক, ৪ জনকে উত্তম যুদ্ধ সেবা পদক এবং ২৪ জনকে অতি বিশিষ্ট সেবা পদক দিয়েছেন। পুরস্কার প্রাপকদের নামের তালিকাটি দেখার জন্য https://static.pib.gov.in/WriteReadData/specificdocs/documents/2022/may/doc202251054301.pdf লিঙ্কটি ক্লিক করুন।
CG/CB/SFS
(Visitor Counter : 80